‘A tádígi ámōs mə̄ ngásɔ́ ai ayɔŋ dámā Ísraɛ̂l Égîptɛn, ma ndzí kig tɔ́b tísɔn ziŋ á bibəgá yǎ Ísraɛ̂l nə́ bə́ lóŋ ndá étēde nə́ dzwé dámā á tɔ̄bɔ́ étēde; hədá, mə ngátɔ́b Dávid nə́ á bɔ ǹdzóe ayɔŋ dámā Ísraɛ̂l’. 17Ésīá wama Dávid a ngávəg á ńnə̄m nə́ a lóŋ ndá ású dzwé Ńtondôbə, Zambá Ísraɛ̂l. 18Hədá, ńdɔ Ǹtondôbə a ngádzó ai ésīá wama Dávid nâ: ‘O ngátam á ńnə̄m wóe nâ ó loŋ ndá ású dzwé dáma, o ngábɔ m̀bəŋ ḿból á ngábə́ nálā á ńnə̄m wóe; 19a fyáŋán bɔ̌ nālá sə̌ kig wǎ wāyi lóŋ ndá tě, é mɔ́n wāyi byé énye ǎ yi lóŋ ndá ású dzwé dáma.’ 20Éyɔŋ dzí, Ǹtondôbə a dzála yǎ ányu díé á ngālíg: amú mə̄ tɔbɔ́ yǎ á etɔá ésīá wama, mə tɔbɔ́ á etɔá kúm Ísraɛ̂l, anə́ ḿból Ńtondôbə a ngádzó. Ńdɔ̄ fə mə́ mana yǎ lóŋ ndá ású dzwé Ńtondôbə, Zambá Ísraɛ̂l. 21Mə tə́lé fə ǹgúmā ábōdā ású éwɔ́li, é vóm élad amvóé Ńtondôbə é nə́, édzí yǎ á ngālad ai bətará báán éyɔŋ a ngákúlī bɔ́ á ńnam Égîptɛn.”